Ego Eustachia uxor defuncti Guillermi de Brena. Notum facio presentibus et futuris quod idem Guillermus de Brena maritus maritus meus laborans in extremis dedit in elemosinam ecclesie Quinciaci perpetuo pro remedio anime sue XXV solidos censuales in finagio Lagnie in festo sancti Remigii redddendos et XXV solidos et VIII sextaria avene in Masuris in festo Natalis Domini singulis annis reddenda et quicquid habebat in pedagio Lagnie et usum unius quadrige in nemore quod Logium dicitur singulis ebdomadis sicut habet grangia que Logium appellatur ad calefaciendum habitantes in domo de Loorna. Hanc donationem ego Eustachia uxor defuncti Guillermi de Brena concessi et laudavi et ut imperpetuum ratum et inconcussum prefate ecclesie Quinciaci permaneat presentem paginam sigilli mei auctoritate roboravi. Actum anno gratie Mo Co XCo IXo.